ડાન્સને આઈટમ સોન્ગ તરીકે જોવા અંગે માધુરીએ કહ્યું, ‘જુદા જુદા સમયે ડાન્સની રીત જુદી જુદી હોય છે. ક્લાસિક ડાન્સ મારું મજબૂત પાસંુ હતું. જેનાથી મને ઘણી મદદ મળી. મને ડાન્સ પસંદ હોવાને કારણે હું તે દિલથી કરતી. મારો પરિવાર હંમેશા નૃત્યકલાને આદર આપે છે. બધાને મ્યુઝિક અને આર્ટ પસંદ છે. મારી મમ્મી ક્લાસિકલ મ્યુઝિક શીખતી, હું મારા બાળકોને તબલાં અને પિયાનો શીખવું છું. હાલમાં જ તેઓએ કાલાઘોડા ફેસ્ટિવલમાં પરફોર્મ કર્યું હતું. ડાન્સ વગર હું પાણી વગરની માછલીની જેમ છું. હું શ્વાસ લઉં એ પણ મારા માટે ડાન્સ સમાન જ છે.’